

**GUVERNUL REPUBLICII MOLDOVA**

**H O T Ă R Î R E nr.**\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2024

***Chișinău***

**Cu privire la aprobarea proiectului de lege pentru**

**modificarea Legii nr. 1543/1998 cadastrului bunurilor imobile**

**----------------------------------------------------------------**

Guvernul **HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea Legii nr. 1543/1998 cadastrului bunurilor imobile.

**Prim-ministru**

Contrasemnează:

Ministrul justiţiei

 proiect

**PARLAMENTUL REPUBLICII MOLDOVA**

**Lege**

**pentru modificarea Legii nr. 1543/1998 cadastrului bunurilor imobile**

Parlamentul adoptă prezenta lege organică.

Legea nr. 1543/1998 cadastrului bunurilor imobile (republicată: Monitorul Oficial al Republicii Moldova 2021, nr.88-95, art. 79), cu modificările ulterioare, se modifică după cum urmează:

**1.** Articolul 6 se completează cu alin. (25) cu următorul cuprins:

„(25) Planul de nivel, planul încăperii izolate și fișa rezultatelor lucrării cadastrale la nivel de clădire se eliberează proprietarului, gestionarului bunului, organelor cu atribuții de control, autorităților administrației publice și executanților lucrărilor cadastrale.”

 **2.** La articolul 28 alin. (1) lit. a) textul „ , *precum și certificatele constatatoare emise în conformitate cu prevederile Legii nr. 163/2010 privind autorizarea executării lucrărilor de construcție, în procedura de aprobare tacită*” se exclude;

 **3.** La articolul 404 alin. (2), textul „*Pentru construcțiile ce nu cad sub incidența Legii nr. 721-XIII din 2 februarie 1996 privind calitatea în construcții, se prezintă actul de constatare pe teren privind gradul de executare a construcției, întocmit de organul cadastral teritorial și coordonat cu autoritatea publică locală*” **se substitue cu textul** *”Construcțiile nefinalizate se înregistrează în registrul bunurilor imobile dacă în avizului tehnic elaborat de către experţi tehnici atestaţi ce confirmă gradul de executare a construcţiei, este indicat gradul de executare a construcției nu mai mic de nivelul planșeului la cota 0.000”.*

 **4.** La articolul 405 alin. (72) textul „*art. 16 din Legea nr. 163/2010 privind autorizarea executării lucrărilor de construcție*” se substituie cu textul „*art. 152 din Codul urbanismului și construcțiilor nr. 434/2023*”.

 **5.** Legea se completează cu articolele 469 și 4610 cu următorul cuprins:

 „**Articolul 469** . Notarea calității de monument al bunului

(1) În registrul bunurilor imobile se notează calitatea de monument al bunului imobil.

1. Notarea calității de monument cuprinde poziția/numărul monumentului din Registrul monumentelor Republicii Moldova ocrotite de stat, aprobat prin Hotărârea Parlamentului nr. 1531/1993, din Registrul național al monumentelor de for public, aprobat prin Legea nr. 1531/2018, din Registrul arheologic național, aprobat prin Legea nr. 144/2024 (în continuare –*registrele monumentelor naționale*), din registrele monumentelor istorice și monumentelor de for public de importanță locală, aprobate prin deciziile autorităților publice locale (în continuare – *registrele monumentelor locale*)*.* Dacă bunul imobil este parte componență a mai multor monumente (monument singular, monument sir sau monument ansamblu – orașe, centre orășenești au sate cu statut de monument) se înscrie poziția/numărul tuturor monumentelor.
2. Calitate de monument la bunului imobil se notează:
3. pentru monumentele de categorie națională, în temeiul extrasului din registrele monumentelor naționale și avizului Ministerului Culturii, în care este indicat numărul cadastral al bunului imobil emis pentru fiecare poziție/număr din registrele monumentelor naționale;
4. pentru monumentele de categorie locală, în temeiul extrasului din registrele monumentelor locale și deciziei autorității publice locale, în care este indicat numărul cadastral al bunului imobil pentru fiecare poziție/număr din registrele monumentelor locale.
5. Notarea se solicită de către Ministerul Culturii, corespunzător, de către primăria localității, prin expedierea unei notificări, la care se anexează actele justificative enumerate în alin. (2). Calitatea de monument al bunului se notează doar dacă actele prezentate identifică bunul prin număr cadastral. Achitarea serviciilor de înregistrare se realizată din bugetul autorității care a solicitat operațiunea.
6. Calitatea de monument se radiază din registrul bunurilor imobile la solicitarea scrisă a:
7. Ministerului Culturii, la care se anexează extrasul din registrele monumentelor naționale, cu indicarea actului administrativ prin care monumentul a fost radiat din registrul respectiv. În cerere se indică numărul cadastral al bunului imobil;
8. autorității publice locale, la care se anexează extrasul din registrele monumentelor locale și decizia autorității publice locale, privind radierea monumentului din registrul respectiv, în care este indicat numărul cadastral al bunului imobil.

**Articolul 4610.** Notarea informației despre amplasarea bunului imobil în zona de protecție a monumentului.

(1) În registrul bunurilor imobile se notează informația despre amplasarea parțială sau totală a bunului imobil în zona de protecție a monumentului.

(2) Informația despre amplasarea bunului imobil în zona de protecție a monumentului cuprinde datele privind poziția/numărul din registrul monumentelor, precum și mențiunea despre amplasarea totală sau parțială a bunului imobil în zona de protecție a monumentului. Dacă bunul imobil este amplasat în zona de protecție a mai multor monumente (monument singular, monument sit sau monument ansamblu - orașe, centre orășenești sau sate cu statut de monument), se înscriu pozițiile/numerele tuturor monumentelor în zonele de protecție a cărora este amplasat parțial sau total bunul imobil.

(3) Informația despre amplasarea bunului în zona de protecție a monumentului se notează:

a) pentru bunurile imobile din zona de protecție a monumentelor de categorie națională, în temeiul extrasului din registrele monumentelor naționale și a avizului Ministerului Culturii în care este indicată lista bunurilor imobile incluse în zona de protecție a monumentului și numerele cadastrale ale bunurilor imobile respective;

b) pentru monumentele din zona de protecție a monumentelor de categorie locală, în temeiul extrasului din registrele monumentelor locale și a deciziei autorității publice locale în care este indicată lista bunurilor imobile incluse în zona de protecție a monumentului și numerele cadastrale ale bunurilor imobile respective.

 (4) Notarea se solicită de către Ministerul Culturii, corespunzător, de către primăria localității, prin expedierea unei notificări, la care se anexează actele justificative enumerate în alin. (3). Achitarea serviciilor de înregistrare se realizată din bugetul autorității care a solicitat operațiunea.

(5) Informația despre includerea bunului imobil în zona de protecție a monumentului se radiază din registrul bunurilor imobile la solicitarea scrisă a:

a) Ministerului Culturii, la care se anexează extrasul din registrul monumentelor naționale, cu indicarea actului administrativ prin care zona de protecție a monumentului a fost modificată și care conține numărul cadastral al bunului imobil pentru care se solicită radierea notării;

b) autorității publice locale, la care se anexează extrasul din registrul monumentelor locale și decizia autorității publice locale prin care zona de protecție a monumentului a fost modificată, în care este indicat și numărul cadastral al bunului imobil pentru care se solicită radierea notării.”

**PREȘEDINTELE PARLAMENTULUI**